చెన్నైలో మలేషియా ప్రధాని చెన్నై, మార్చి 30 (ఆంధ్రజ్యోతి): చెన్నైకి రావడంతో తన స్వగృహానికి వచ్చిన అనుభూతి కలుగుతోందని మలేషియా ప్రధానమంత్రి మహమ్మద్ నజీబ్ బినతున అబ్దుల్ రజాక్ పేర్కొన్నారు. ఆరు రోజుల భారత పర్యటనలో భాగంగా తొలిరోజు గురువారం చెన్నై చేరుకున్న ఆయన ట్విట్టర్లో తన మనోభావాన్ని వెల్లడించారు. ‘చెన్నై చేరుకున్న క్షణం నుంచే భారతలో నా అధికారిక పర్యటన ప్రారంభమైంది. ఇక్కడ నా ఇంట్లో ఉన్న అనుభూతి కలుగుతోంది’ అంటూ ట్వీట్ చేశారు. 30 మంది మంత్రులు, ఉన్నతాధికారులు, దౌత్యవేత్తలతో కలిసి ప్రత్యేక విమానం ద్వారా చెన్నై చేరుకున్న అబ్దుల్ రజాక్కు తమిళనాడు ప్రభుత్వం సాదర స్వాగతం పలికింది. అనంతరం రాజ్భవనలో తమిళనాడు ఇనచార్జ్ గవర్నర్ సీహెచ విద్యాసాగర్రావ్తో భేటీ అయ్యారు. ఈ సమావేశంలో తమిళనాడు ముఖ్యమంత్రి పళనిస్వామి, స్పీకర్ దనపాల్, ప్రభుత్వ ప్రధాన కార్యదర్శి, ఇరు ప్రభుత్వాల ఉన్నతాధికారులు పాల్గొన్నారు. అరగంటకు పైగా జరిగిన ఈ భేటీలో మలేషియా-తమిళనాడుల మధ్య బంధం బలోపేతంపై ఇరువురు నేతలు చర్చించుకున్నారు. అదే విధంగా పరిశ్రమల ఏర్పాటు, భారీ పెట్టుబడుల గురించి కూడా వీరు కూలంకషంగా చర్చించుకున్నారు. ఇదిలా ఉండగా శుక్రవారం చెన్నైలో జరిగే తంజావూరు యూనివర్శిటీ స్నాతకోత్సవంలో ముఖ్య అతిథిగా పాల్గొననున్న అబ్దుల్ రజాక్కు.. ఆ వర్శిటీ గౌరవ డాక్టరేట్ ప్రదానం చేయనుంది. అదే విధంగా తమిళ సూపర్స్టార్ రజనీకాంత సైతం ఆయనతో మర్యాదపూర్వకంగా భేటీ కానున్నట్లు సమాచారం. ఈ భేటీ అనంతరం మలేషియా ప్రధాని ప్రత్యేక విమానంలో ఢిల్లీ బయలుదేరి వెళ్లనున్నారు.
chennailo maleshia pradhaani chennai, marchi 30 (aandhrajyoti): chennaiki raavadamtho tana swagruhaaniki vachina anubhooti kalugutondani maleshia pradhaanamantri mahammad najeeb binatuna abdul rajak perkonnaru. aaru rojula bhaarata paryatanalo bhagamga toliroju guruvaram chennai cherukunna aayana twitterlo tana manobhaavaanni velladinchaaru. ‘chennai cherukunna kshanam nunche bhaaratalo naa adhikaarika paryatana praarambhamaindi. ikkada naa intlo unna anubhooti kalugutondi’ antuu tweet chesaru. 30 mandi mantrulu, unnataadhikaarulu, doutyavettalato kalisi pratyeka vimanam dwara chennai cherukunna abdul rajaakku tamilanadu prabhutvam saadara swaagatam palikindi. anantaram rajbhavanalo tamilanadu inacharge gavarnar seehecha vidyaasaagarraavto bheti ayyaru. ee samavesamlo tamilanadu mukhyamantri palaniswamy, speaker danapal, prabhutva pradhaana kaaryadarsi, iru prabhutvaala unnataadhikaarulu paalgonnaaru. aragantaku paiga jarigina ee bhetilo maleshia-tamilanaadula madhya bandham balopetampai iruvuru nethalu charchinchukunnaaru. adhe vidhamgaa parisramala erpaatu, bhari pettubadula gurinchi kuudaa veeru koolankashamgaa charchinchukunnaaru. idila undagaa sukravaaram chennailo jarige tanjavuru university snaatakotsavamlo mukhya atithigaa paalgonanunna abdul rajaakku.. aa varsitii gaurava doctorate pradaanam cheyanundi. adhe vidhamgaa tamila superstar rajaneekaanta saitam aayanatho maryaadapuurvakamgaa bheti kaanunnatlu samacharam. ee bheti anantaram maleshia pradhaani pratyeka vimaanamlo dhilli bayaluderi vellanunnaaru.